als_Latn dik_Latn tur_Latn
Dy kryeministrat, ai serb Aleksandar Vuçiç dhe ai kosovar, Hashim Thaçi, kanë debatuar në Këshillin e Sigurimit të OKB-së për respektimin e te drejtave te minoriteteve. Vuçiç e nisi fjalimin i pari dhe deklaroi se Serbia ka bërë gjithçka që i është kërkuar për Kosovën, ndërsa shtoi se serbët dhe pjesëtare te komuniteteve të tjera nuk ndihen të sigurt në Kosovë. Kryeministri Thaçi tha se qeveria e tij ka garantuar dhe respektuar të drejtat e tyre. Lidhur me situatën pas zgjedhjeve, vonesën në krijimin e qeverisë, Thaçi pranoi bllokimin disamujor politik, por deklaroi se ai nuk u kthye në krizë. Me herët dy kryeministrat janë zotuar për të vijuar dialogun Kosovë- Serbi. “Me kryeministrin Vuçiç diskutuam për vazhdimin e dialogut, implementimin e marrëveshjeve të arritura për paqe dhe stabilitet në rajon.” – deklaroi Thaçi pas takimit.
als_Latn